CELEX: 32017D1949
Language: ro
Date: 2017-10-25 00:00:00
Title: Decizia de punere în aplicare (UE) 2017/1949 a Comisiei din 25 octombrie 2017 de abrogare a Deciziei de punere în aplicare 2014/715/UE prin care Sri Lanka este identificată ca țară terță pe care Comisia o consideră necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat

26.10.2017   
            
            
               RO
            
            
               Jurnalul Oficial al Uniunii Europene
            
            
               L 276/62
            
         DECIZIA DE PUNERE ÎN APLICARE (UE) 2017/1949 A COMISIEI
   din 25 octombrie 2017
   de abrogare a Deciziei de punere în aplicare 2014/715/UE prin care Sri Lanka este identificată ca țară terță pe care Comisia o consideră necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (1), în special articolul 31,
   întrucât:
   
               (1)
            
            
               Prin Decizia de punere în aplicare 2014/715/UE (2), Comisia a identificat Sri Lanka drept țară pe care o consideră țară terță necooperantă în ceea ce privește combaterea pescuitului ilegal, nedeclarat și nereglementat („INN”), în temeiul articolului 31 alineatul (1) din Regulamentul (CE) nr. 1005/2008. În respectiva decizie, Comisia a prezentat motivele pentru care a considerat că această țară nu și-a respectat obligațiile care îi revin în temeiul dreptului internațional în calitate de stat de pavilion, stat portuar, stat costier sau stat comercial, și anume de a lua măsuri pentru a preveni, a descuraja și a elimina activitățile de pescuit INN.
            
         
               (2)
            
            
               Prin Decizia de punere în aplicare (UE) 2015/200 (3), Consiliul a inclus Sri Lanka pe lista țărilor necooperante stabilită prin Decizia de punere în aplicare 2014/170/UE a Consiliului (4).
            
         
               (3)
            
            
               Articolul 18 alineatul (1) litera (g) din Regulamentul (CE) nr. 1005/2008 interzice importul în Uniune al produselor pescărești însoțite de un certificat de captură validat de autoritățile unui stat de pavilion identificat ca țară terță necooperantă în ceea ce privește combaterea activităților de pescuit INN.
            
         
               (4)
            
            
               Ca urmare a identificării ca țară terță necooperantă, Sri Lanka s-a străduit să ia măsuri concrete pentru a remedia deficiențele constatate.
            
         
               (5)
            
            
               Pe baza informațiilor obținute de Comisie, se pare că Sri Lanka a pus în aplicare obligațiile relevante prevăzute de dreptul internațional și a adoptat un cadru juridic adecvat pentru combaterea activităților de pescuit INN. Această țară a instituit un sistem adecvat de monitorizare, control și inspecție prin introducerea unor jurnale de bord pentru înregistrarea datelor privind capturile și a indicativelor de apel radio pentru na\vele de pescuit, precum și prin echiparea întregii flote care pescuiește în marea liberă cu un sistem de monitorizare a navelor („VMS”). De asemenea, Sri Lanka a creat un sistem de sancționare disuasivă, și-a revizuit cadrul juridic în domeniul pescuitului și a asigurat punerea în aplicare corespunzătoare a regimului de certificare a capturilor. În plus, Sri Lanka și-a ameliorat constant conformitatea cu recomandările și cu rezoluțiile organizațiilor regionale de gestionare a pescuitului (ORGP), de exemplul, prin măsuri de control ale statului portului. Sri Lanka a transpus normele ORGP în legislația națională și și-a adoptat propriul plan național de acțiune împotriva activităților de pescuit INN, în conformitate cu Planul internațional de acțiune împotriva pescuitului ilegal, nedeclarat și nereglementat al Organizației Națiunilor Unite.
            
         
               (6)
            
            
               Prin urmare, se pare că Sri Lanka a pus în aplicare obligațiile relevante prevăzute de dreptul internațional și că măsurile luate de Sri Lanka în calitate de stat de pavilion sunt suficiente pentru a asigura conformitatea cu dispozițiile articolelor 94, 117 și 118 din Convenția Națiunilor Unite asupra dreptului mării și ale articolelor 18, 19, 20 și 23 din Acordul Organizației Națiunilor Unite privind stocurile de pește.
            
         
               (7)
            
            
               Prin urmare, se poate concluziona că situația din cauza căreia Sri Lanka a fost identificată ca țară terță necooperantă a fost rectificată și că Sri Lanka a luat măsuri concrete care pot duce la ameliorarea durabilă a situației.
            
         
               (8)
            
            
               În consecință, Consiliul a adoptat Decizia de punere în aplicare (UE) 2016/992 (5) prin care elimină Sri Lanka de pe lista țărilor necooperante.
            
         
               (9)
            
            
               În aceste circumstanțe, Decizia de punere în aplicare 2014/715/UE ar trebui abrogată, cu efect de la data intrării în vigoare a Deciziei de punere în aplicare (UE) 2016/992.
            
         
               (10)
            
            
               Prezenta decizie nu exclude nicio acțiune ulterioară care ar putea fi întreprinsă de Uniune în conformitate cu Regulamentul (CE) nr. 1005/2008, în cazul în care Sri Lanka nu își îndeplinește obligațiile care îi revin în temeiul dreptului internațional, în calitate de stat de pavilion, de stat portuar, de stat de coastă sau stat de piață, de a lua măsuri pentru prevenirea, descurajarea și eliminarea activităților de pescuit INN.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului pentru pescuit și acvacultură din 28 februarie 2017,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2014/715/UE se abrogă.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 22 iunie 2016.
   
      Adoptată la Bruxelles, 25 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 286, 29.10.2008, p. 1.
   
      (2)  Decizia de punere în aplicare 2014/715/UE a Comisiei din 14 octombrie 2014 de identificare a unei țări terțe pe care Comisia o consideră țară terță necooperantă în temeiul Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 297, 15.10.2014, p. 13).
   
      (3)  Decizia de punere în aplicare (UE) 2015/200 a Consiliului din 26 ianuarie 2015 de modificare a Deciziei de punere în aplicare 2014/170/UE de stabilire a listei de țări terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat cu privire la Sri Lanka (JO L 33, 10.2.2015, p. 15).
   
      (4)  Decizia de punere în aplicare 2014/170/UE a Consiliului din 24 martie 2014 de stabilire a unei liste a țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 91, 27.3.2014, p. 43).
   
      (5)  Decizia de punere în aplicare (UE) 2016/992 a Consiliului din 16 iunie 2016 de modificare, în ceea ce privește Sri Lanka, a Deciziei de punere în aplicare 2014/170/UE de stabilire a unei liste a țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 162, 21.6.2016, p. 15).